আলো-আঁধারীর আখ্যানভাগে চলতে গিয়ে পাঠকের পরিচয় ঘটে আলী জামান খান, খসরু, শামীমুল নামক চরিত্রগুলোর সঙ্গে। প্রথমোক্ত সংলাপলব্ধ ধারণা থেকে যাদের প্রত্যেকের দিকেই আঙুল তোলা যায়। কিন্তু তর্জনীর কোনো তীরই শেষ পর্যন্ত লক্ষ্যবিদ্ধ হয় না। বেঁকে বেঁকে যায়। যা প্রমাণ করে সাবেরের সুকৌশলী হাতের মুন্সিয়ানা। তবে লক্ষ্য-বিচ্যুতির বেদনা পেয়ে বসে না পাঠককে। কেননা ‘কারণজল’র পাঠকরা এমনটিই চান। চান তাঁদের সন্দেহ মিথ্যে প্রমাণিত হোক! কিন্তু সেটিও খুব সহজে হয় না। ঔৎসুক্য আর উৎকণ্ঠার ঘোরের মধ্যে আটকে থাকতে হয় শেষাবধি।